NARIADENIE KOMISIE (ES) č. 1499/2007
z 18. decembra 2007,
ktorým sa na rok 2007 uverejňuje nomenklatúra poľnohospodárskych výrobkov pre vývozné náhrady stanovené nariadením (EHS) č. 3846/87
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), ako aj ostatné nariadenia o spoločnej organizácii trhu s poľnohospodárskymi výrobkami,
so zreteľom na nariadenie Komisie (EHS) č. 3846/87 zo 17. decembra 1987, ktorým sa stanovuje nomenklatúra poľnohospodárskych výrobkov pre vývozné náhrady (2), a najmä na jeho článok 3 ods. 4,
keďže:
(1)
Je potrebné uverejniť úplnú verziu nomenklatúry pre vývozné náhrady, ktorá sa má používať od 1. januára 2008 tak, ako daná nomenklatúra vyplýva z ustanovení nariadení upravujúcich vývoz poľnohospodárskych výrobkov.
(2)
Musia sa zohľadniť zmeny a doplnenia kombinovanej nomenklatúry, ktorá sa má uplatňovať od roku 2008, týkajúce sa mlieka, mäsových prípravkov a cukru zavedené nariadením Komisie (ES) č. 1214/2007 (3) a nomenklatúra pre vývozné náhrady by sa mala preto primerane upraviť,
PRIJALA TOTO NARIADENIE:
Článok 1
Nariadenie (EHS) č. 3846/87 sa mení a dopĺňa takto:
1.
Príloha I sa nahrádza textom uvedeným v prílohe I k tomuto nariadeniu.
2.
Príloha II sa nahrádza textom uvedeným v prílohe II k tomuto nariadeniu.
Článok 2
Toto nariadenie nadobúda účinnosť 1. januára 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2007